
Szerződés gyepmesteri-állatmentési tevékenység ellátására 

Mely létrejött az Olt-Alom Állatvédő Egyesület, mint megbízott: 
Cím: 8226 Alsóörs, Kisloki út 1017 hrsz.,  Adószám: 19380946-1-19
oltalomallatvedoegyesulet@gmail.com

Mindszentkálla Község Önkormányzata
Önkormányzat mint megbízó:
Cím: 8282 Mindszentkálla, Petőfi u. 13. 
Adószám: 15427951-1-19
Bankszámlaszám: 11748052-15427951  
Képviselő: Csombó Zoltán 
között, határozott időre 2026. január 1.- 2026. december 31. közötti időszakra az alábbi feltételekkel: 

I. Megbízott vállalja:
hogy a település közigazgatási területéről összegyűjti és elszállítja a bejelentett és szabadon kóborló, illetve sérült kóbor állatokat a Megbízó önkormányzat kérésére. 
A Megbízott az állatok befogását és elszállítását a saját maga által biztosított eszközökkel, felszereléssel és járművel végzi, a munkavégzéssel kapcsolatos minden munkavédelmi és balesetvédelmi előírás betartása mellett. Az elvégzett munkát a Ebrendészeti naplóba rögzíti,  melyről éves beszámoló keretében az önkormányzat részére összefoglaló beszámolót készít, mellyel igazolja a tevékenységét a hivatal megbízottja részére.  (6.sz melléklet)

II. Megbízott vállalja:
1, a kóbor állat befogását, elhelyezését és állategészségügyi ellátását.
2, az ebrendészeti tevékenység keretein belül a település belterületének rendszeres, de legalább kéthetenkénti rendszerességgel történő bejárását az ott található kóbor állatok felderítése érdekében.
3, hogy, lakossági bejelentés alapján is ki kell mennie a helyszínre.
4, hogy a kóbor állat befogását a lehető legrövidebb időn belül, de legkésőbb a bejelentést követő 24 órán belül megkísérli. Sikertelen befogás esetén a kóbor állat befogását 24 órán belül ismételten meg kell kísérelni.
5, közintézmény 100 méteres körzetében előforduló vagy a lakosságra fenyegetést jelentő kóbor állat befogását haladéktalanul, de legkésőbb 4 órán belül megkísérli, és a befogási kísérletet mindaddig folytatja, amíg az eredményre nem vezet.
6, ebzárlat idején – a járási hivatal által megállapított időközökben – a zárlat alatt álló területen a tilalom ellenére szabadon talált kóbor állatot befogja. 
7, magánterületen tartózkodó kóbor állat, befogását akkor köteles megkísérelni, ha
a) az adott terület tulajdonosa kéri, és egyidejűleg kötelezettséget vállal az együttműködésre és a munkavégzés feltételeinek biztosítására, vagy
b) az állat befogását hatóság rendeli el.

III. A kóbor állat befogásakor:
a) azonnal ellenőrzi, hogy az állat transzponderrel vagy egyéb módon jelölt-e
b) az ebrendészeti telepen sürgős esetben azonnal, de legkésőbb 24 órán belül állatorvosi egészségügyi vizsgálatot végeztet és
c) a befogást követő 24 órán belül megkezdi a tulajdonos felkutatását, és megkísérli az értesítését.
d) Megbízott vállalja, hogy a Megbízó kérésére (szabad kapacitásának függvényében) a törvényben megállapított időponton kívül is rendelkezésre áll tevékenységével. Rendkívüli esetekben,(baleset, kutyatámadás,) munkaidőn túl hatóság (hatósági állatorvos, rendőrség) hívása esetén a megbízott köteles a helyszínre kiszállni, melynek díját a területileg illetékes önkormányzat fizeti. 

IV. 
Jelen szerződést mindkét szerződő fél 60 - napos felmondási idő közbeiktatásával felmondhatja. 

V.
 Megbízott vállalja, hogy a befogott állatokat az Assisi Szent Ferenc Állatmenhely Alapítvány (8300 Tapolca, Sebron 0626/44 hrsz., Adószám: 18919075-1-19) menhelyén a közöttük lévő megállapodás alapján az állatvédelmi törvény előírásaiknak megfelelően gondozza. 
Együttműködési szerződés: 2. sz melléklet 

VI. 
Megbízó garantálja Megbízott részére, hogy a befogott állatért jelentkező tulajdonost írásban nyilatkoztatja a tulajdonosi jogviszonyról, ellenőrzi az állat szigorúan sorszámozott, érvényes oltási könyvét. (5. sz melléklet)
1, Megbízott garantálja a Megbízó részére, hogy a befogott állatot az érte jelentkező tulajdonosnak csak az (oltási könyv, fénymásolt oltási könyv, esetleg chip szám) ellenében adja át. 

2, A kóbor állat tulajdonosa köteles megtéríteni az ebrendészeti telepnek az állat befogásával és elhelyezésével kapcsolatos következő költségeket:
a) a hatósági megfigyelés ideje leteltét követően a napi tartás költségét
b) a transzponder behelyezésének költségét
c) a védőoltás, valamint a külső és belső parazita elleni kezelés költségét
d) az oltási könyv kiadásának költségét


VII.  
A szolgáltatás díjait az 3. sz. melléklet tartalmazza. 

A 3. sz. melléklet díjtételeiből a havi készenléti díj az önkormányzat költsége, az a tulajdonosra nem hárítható át. 
Mindszentkálla Község Önkormányzata ebrendészeti szolgáltatási díja 2026. január 1.-től 2026. december 31. közötti időszakra vonatkozóan: 35 000 Ft + 27% Áfa / hó

1, Az önkormányzat a szolgáltatás díját egy összegben a teljesítést követő hónapban számla ellenében, a megbízott számlájára átutalja 8 napos fizetési határidővel. 
2, Elhullott, és élő vad esetében (róka, őz, borz, apró vad........stb.) a területen illetékes vadásztársaság a begyűjtő. Mivel a vadállat állami tulajdonnak minősül a 1996.évi LV 55-törvény a vad tulajdonjoga 99(1-bek) és (3-bek) ) alapján, így annak a begyűjtése kizárólag a vadásztársaságok jogköre és kötelezettsége. 
3, 
Átalánydíj nem tartalmazza: 
a, Nagyállat tetem elszállítása (pl.: ló, szarvasmarha) közterületről külön eseti megállapodás 
alapján kerül elszámolásra.
b,  Az elhullott állatok tárolásának és ártalmatlanításának díját.
c,  A mellékelt táblázatban (Olt-Alom Állatvédő Egyesület Ebrendészeti tevékenységével kapcsolatos díjtételek)
 található a tulajdonos által fizetendő eljárási díjakat, illetve a kötelező előírt feltételek meglétének hiányában azok pótlását. (Transponter, oltás, Kisállategészségügyi Könyv)

VIII. Egyéb rendelkezések:

1, Harapásos, hatósági állatorvos által elrendelt veszettségi megfigyelés intézkedési szabályzat: 4.sz melléklet
2, Ezen szerződés az 1.2,3,4,5 sz. melléklettel együtt érvényes 
3, Az ebrendészeti tevékenység kötelező feladatként való ellátásáról az Önkormányzatok részére a Magyar Közlöny A Kormány 785/2021. (XII. 27.) Korm. rendelete a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól rendelete tartalmazza. (1. sz melléklet)
4,  Az e szerződésben nem szabályozott kérdésekben szerződő felek a PTK. ide vonatkozó előírásait és a Veszprém Város bíróság illetékességét elismerik. 
5, Adatvédelem: 
Felek rögzítik, hogy a megállapodásban megadott személyes adataik kezelése a mindenkor hatályos jogszabályoknak – így különösen az Info. tv., valamint az általános adatvédelmi rendelet (GDPR) rendelkezéseinek - megfelelően a szerződés teljesítéséhez szükségesek; kapcsolattartók adatait a megállapodás keretein belül, jogos érdekük alapján adják át egymásnak az adatkezelési célhoz szükséges mértékben és ideig. A kapcsolattartói adatok kezelése tekintetében a szerződéses felek önállóan adatkezelőnek minősülnek. 

      Megbízó							 Megbízott 
Mindszentkálla Község Önkormányzata			Olt-Alom Állatvédő Egyesület





